REPUBLIKA SRBIJA

NARODNA SKUPŠTINA

01 Broj 06-2/223-21

9. jun 2021. godine

B e o g r a d

**Z A P I S N I K**

**SEDNICE ČETVRTOG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 9. I 10. JUNA 2021. GODINE**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika konstatovao da sednici prisustvuje 131 narodni poslanik, a primenom elektronskog sistema za glasanje utvrđeno je da je u sali prisutno 136 narodnih poslanika, odnosno da je prisutna većina od ukupnog broja svih narodnih poslanika i da postoje uslovi za rad Narodne skupštine, u skladu sa članom 49. Zakona o Narodnoj skupštini.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Arđend Bajrami, dr Marko Bogdanović, Josip Broz, Jelisaveta Veljković, Nikola Vojinović, Mladen Grujić, Vladimir Đukanović, Milan Đurica, Ninoslav Erić, Ilija Životić, Marija Jevđić, mr Jadranka Jovanović, Jasmina Karanac, Dragomir Karić, Jovan Kolundžija, Marijana Krajnović, Sanja Lakić, Sofija Maksimović, Marko Mladenović, Milutin Mrkonjić, Olivera Nedeljković, Jasmina Obradović, Goran Pekarski, Đuro Perić, Mira Petrović, Tamara Pilipović, Milena Popović, Dragana Radinović, Nikola Radosavljević, Katarina Rakić, Dušica Stojković, Ivan Tasovac, Smilja Tišma, Ljiljana Kuzmanović-Vujaković, Nikola Kožović i Rozalija Ekres.

Narodna skupština je, većinom glasova (od 149 prisutnih narodnih poslanika, 146 je glasalo za, a tri nisu glasala) usvojila Zapisnik Dvanaeste sednice Prvog redovnog zasedanja Narodne skupštine Republike Srbije u 2021. godini, održane 18, 19. i 20. maja 2021. godine.

Predsednik je podsetio da je sednica Četvrtog vanrednog zasedanja Narodne skupštine Republike Srbije u Dvanaestom sazivu sazvana na Zahtev 240 narodnih poslanika, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

Tako određen dnevni red je sledeći:

**1. Predlog zakona o Nacionalnoj bazi podataka za sprečavanje i borbu protiv terorizma**, koji je podnela Vlada (broj 011 - 835/21 od 13. maja 2021. godine),

**2. Predlog zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad po osnovu Ugovora o dugoročnom kreditu radi gasifikacije Borskog i Zaječarskog okruga i izgradnju razvodnog gasovoda Paraćin - Boljevac - Rgotina - Negotin - Prahovo**, koji je podnela Vlada (broj 011 - 882/21 od 21. maja 2021. godine),

**3. Predlog zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad po osnovu Ugovora o dugoročnom kreditu za izgradnju razvodnog gasovoda Leskovac – Vranje**, koji je podnela Vlada (broj 011 - 881/21 od 21. maja 2021. godine),

**4. Predlog zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća „Srbijagas“ Novi Sad po osnovu Ugovora o kreditu radi gasifikacije Kolubarskog okruga i izgradnju razvodnog gasovoda Beograd - Valjevo - Loznica**, koji je podnela Vlada (broj 011 - 880/21 od 21. maja 2021. godine),

**5. Izveštaj o radu Komisije za kontrolu državne pomoći za 2020. godinu**, koji je podnela Komisija za kontrolu državne pomoći (broj 02 - 393/21 od 9. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine**,

**6. Izveštaj o radu Republičke komisije za zaštitu prava u postupcima javnih nabavki u periodu od 1. 1. 2020. do 31. 12. 2020. godine**, koji je podnela Republička komisija za zaštitu prava u postupcima javnih nabavki (broj 02 - 528/21 od 30. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine**,

**7. Izveštaj o sprovedenom monitoringu za 2020. godinu**, koji je podnela Kancelarija za javne nabavke (broj 02 - 564/21 od 31. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine**,

**8. Godišnji izveštaj Komisije za hartije od vrednosti Republike Srbije za 2020. godinu**, koji je podnela Komisija za hartije od vrednosti (broj 02 - 769/21 od 29. aprila 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine**.

Narodna skupština je, većinom glasova (od 164 prisutna narodna poslanika, 158 je glasalo za, a šest nije glasalo), prihvatila predlog narodnog poslanika dr Aleksandra Martinovića da se obavi:

1. **zajednički načelni pretres o:**

**-** **Predlogu zakona o Nacionalnoj bazi podataka za sprečavanje i borbu protiv terorizma**, koji je podnela Vlada (broj 011 - 835/21 od 13. maja 2021. godine),

**- Predlogu zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad po osnovu Ugovora o dugoročnom kreditu radi gasifikacije Borskog i Zaječarskog okruga i izgradnju razvodnog gasovoda Paraćin - Boljevac - Rgotina - Negotin - Prahovo**, koji je podnela Vlada (broj 011 - 882/21 od 21. maja 2021. godine),

**- Predlogu zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad po osnovu Ugovora o dugoročnom kreditu za izgradnju razvodnog gasovoda Leskovac – Vranje**, koji je podnela Vlada (broj 011 - 881/21 od 21. maja 2021. godine) i

**- Predlogu zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća „Srbijagas“ Novi Sad po osnovu Ugovora o kreditu radi gasifikacije Kolubarskog okruga i izgradnju razvodnog gasovoda Beograd - Valjevo - Loznica**, koji je podnela Vlada (broj 011 - 880/21 od 21. maja 2021. godine);

**2. zajednički jedinstveni pretres o:**

**- Izveštaju o radu Komisije za kontrolu državne pomoći za 2020. godinu**, koji je podnela Komisija za kontrolu državne pomoći (broj 02 - 393/21 od 9. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine**,

**- Izveštaju o radu Republičke komisije za zaštitu prava u postupcima javnih nabavki u periodu od 1. 1. 2020. do 31. 12. 2020. godine**, koji je podnela Republička komisija za zaštitu prava u postupcima javnih nabavki (broj 02 - 528/21 od 30. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine**,

**- Izveštaju o sprovedenom monitoringu za 2020. godinu**, koji je podnela Kancelarija za javne nabavke (broj 02 - 564/21 od 31. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine** i

**- Godišnjem izveštaju Komisije za hartije od vrednosti Republike Srbije za 2020. godinu**, koji je podnela Komisija za hartije od vrednosti (broj 02 - 769/21 od 29. aprila 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine**.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Maja Popović, ministar pravde, Siniša Mali, ministar finansija, Ana Tripković, direktor Uprave za javni dug u Ministarstvu finansija, Aleksandar Simović, viši savetnik u Upravi za javni dug i Zlatko Petrović i Vladimir Vinš, viši savetnici u Ministarstvu pravde.

Zatim je Narodna skupština prešla na rad po dnevnom redu sednice, odnosno na **zajednički načelni pretres o predlozima zakona iz tačaka od 1. do 4. dnevnog reda**.

Predsednik je, saglasno članu 157. stav 2. Poslovnika Narodne skupštine, otvorio zajednički načelni pretres o:

**- Predlogu zakona o Nacionalnoj bazi podataka za sprečavanje i borbu protiv terorizma**,

**- Predlogu zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad po osnovu Ugovora o dugoročnom kreditu radi gasifikacije Borskog i Zaječarskog okruga i izgradnju razvodnog gasovoda Paraćin - Boljevac - Rgotina - Negotin - Prahovo**,

**- Predlogu zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad po osnovu Ugovora o dugoročnom kreditu za izgradnju razvodnog gasovoda Leskovac – Vranje** i

**- Predlogu zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća „Srbijagas“ Novi Sad po osnovu Ugovora o kreditu radi gasifikacije Kolubarskog okruga i izgradnju razvodnog gasovoda Beograd - Valjevo – Loznica**.

Uvodno izlaganje o predlozima zakona podnela je predstavnik predlagača Maja Popović, ministar pravde.

U zajedničkom načelnom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, Đorđe Dabić, izvestilac Odbora za pravosuđe, državnu upravu i lokalnu samoupravu, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP – UJEDINjENA SELjAČKA STRANKA USS“, dr Muamer Bačevac, predstavnik Poslaničke grupe Socijaldemokratska partija Srbije, Dragan D. Marković, predsednik Poslaničke grupe JEDINSTVENA SRBIJA (JS) (povodom čijeg izlaganja se za reč javila ministar Maja Popović), hadži Milorad Stošić, predstavnik Poslaničke grupe PUPS - „Tri P“, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Milovan Drecun, predstavnik Poslaničke grupe „Aleksandar Vučić - za našu decu“, Vladan Zagrađanin, Vladan Glišić, Milenko Jovanov, prof. dr Jahja Fehratović, Sanja Jefić Branković, Slavneko Unković, Justina Pupin Košćal, Aleksandar Marković, Misala Pramenković, Nenad Filipović, Snežana Paunović i Adrijana Pupovac, nakon čega je predsedavajući Radovan Tvrdišić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova i odredio pauzu u trajanju od jednog časa.

Posle pauze, sednica je nastavljena u 15 časova i 10 minuta.

U nastavku zajedničkog načelnog pretresa učestvovali su narodni poslanici: doc. dr Mihailo Jokić, Milanka Jevtović Vukojičić, Ivan Ribać, Olja Petrović, Nebojša Bakarec, Milimir Vujadinović, Vesna Nedović, prof. dr Marko Atlagić, Dragana Branković Minčić, Stefan Srbljanović, Ljiljana Malušić, Marijan Rističević, Svetlana Milijić, prof. dr Vladimir Marinković, Boris Bursać, Mladen Bošković i Aleksandar Mirković.

Zatim je predsednik zaključio zajednički načelni pretres o predlozima zakona iz tačaka od 1. do 4. dnevnog reda.

Prvog dana rada, sednica je završena u 18 časova i 5 minuta.

**Drugi dan rada – 10. jun 2021. godine**

Sednica je počela u 10 časova i 10 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 85 narodnih poslanika, a primenom elektronskog sistema za glasanje utvrđeno je da je u sali prisutno 96 narodnih poslanika i da postoje uslovi za rad.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva zdravlja, Ministarstva odbrane i upravnika Vojne bolnice u Nišu, Mirsad Hodžić, predstavnik Poslaničke grupe UJEDINjENA DOLINA - SDA SANDžAKA - od ministra odbrane, načelnika Generalštaba Vojske Srbije i predsednika Republike, Elvira Kovač, zamenik predsednika Poslaničke grupe SAVEZ VOJVOĐANSKIH MAĐARA - od Ministarstva poljoprivrede, šumarstva i vodoprivrede, ministra za brigu o selu i Ministarstva za ljudska i manjinska prava i društveni dijalog, Dubravka Kralj, predstavnik Poslaničke grupe SOCIJALISTIČKA PARTIJA SRBIJE (SPS) - od Ministarstva pravde i Aleksandar Marković, predstavnik Poslaničke grupe „Aleksandar Vučić - za našu decu“ – od Regulatornog tela za elektronske medije.

Predsedavajući je obavestio da je sprečena da sednici prisustvuje narodni poslanik Nataša Mihailović-Vacić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, dr Dragana Barišić, Nadije Bećiri, Josip Broz, Jelisaveta Veljković, Mladen Grujić, Vladimir Đukanović, Milan Đurica, Ninoslav Erić, Ilija Životić, Marko Zeljug, Krsto Janjušević, Marija Jevđić, doc. dr Mihailo Jokić, Šaip Kamberi, Rajko Kapelan, Jasmina Karanac, Jovan Kolundžija, Marijana Krajnović, Sofija Maksimović, Olivera Nedeljković, Jasmina Obradović, Biljana Pantić Pilja, Goran Pekarski, Đuro Perić, Mira Petrović, Ivana Popović, Milena Popović, Misala Pramenković, Dragana Radinović, Katarina Rakić, Vesna Stambolić, Vesna Stjepanović, Ivan Tasovac, prof. dr Jahja Fehratović, Arpad Fremond, Petar Vesović, Aco Petrović, Ljiljana Kuzmanović-Vujaković i Radovan Arežina.

Predsedavajući je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Vladimir Antonijević, predsednik Komisije za kontrolu državne pomoći, Hana Hukić, predsednica Republičke komisije za zaštitu prava u postupcima javnih nabavki, Sandra Damčević, direktor Kancelarije za javne nabavke, Marko Janković, predsednik Komisije za hartije od vrednosti, Ljiljana Blagojević, zamenik predsednika Komisije za kontrolu državne pomoći, Vesna Gojković Milin, zamenica predsednice Republičke komisije za zaštitu prava u postupcima javnih nabavki, Dušica Đorđević, Dragan Đurđević i Marko Vidaković, članovi Saveta Komisije za kontrolu državne pomoći.

Zatim je Narodna skupština prešla na **zajednički jedinstveni pretres o predlozima akata iz tačaka od 5. do 8. dnevnog reda**.

Predsedavajući dr Vladimir Orlić, potpredsednik Narodne skupštine je, saglasno članovima 192. i 238. stav 4, a shodno članu 157. stav 2. Poslovnika, otvorio zajednički jedinstveni pretres o:

**- Izveštaju o radu Komisije za kontrolu državne pomoći za 2020. godinu,** koji je podnela Komisija za kontrolu državne pomoći (broj 02-393/21 od 9. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine**,

**- Izveštaju o radu Republičke komisije za zaštitu prava u postupcima javnih nabavki u periodu od 1. 1. 2020. do 31. 12. 2020. godine,** koji je podnela Republička komisija za zaštitu prava u postupcima javnih nabavki(broj 02-528/21 od 30. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine**,

**- Izveštaju o sprovedenom monitoringu za 2020. godinu,** koji je podnela Kancelarija za javne nabavke (broj 02-564/21 od 29. aprila 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine** i

**- Godišnjem izveštaju Komisije za hartije od vrednosti Republike Srbije za 2020. godinu,** koji je podnela Komisija za hartije od vrednosti (broj 02-769/21 od 29. aprila 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 24. maja 2021. godine**.

Uvodno izlaganje o predlozima akata podneli su predstavnici predlagača: Vladimir Antonijević, predsednik Komisije za kontrolu državne pomoći, Marko Janković, predsednik Komisije za hartije od vrednosti, Hana Hukić, predsednik Republičke komisije za zaštitu prava u postupcima javnih nabavki i narodni poslanik dr Aleksandra Tomić, predsednik Odbora za finansije, republički budžet i kontrolu trošenja javnih sredstava.

U zajedničkom jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Branimir Jovanović, predsednik Poslaničke grupe Socijaldemokratska partija Srbije, mr Đorđe Kosanić, predstavnik Poslaničke grupe JEDINSTVENA SRBIJA (JS), Rozalija Ekres, predstavnik Poslaničke grupe SAVEZ VOJVOĐANSKIH MAĐARA, hadži Milorad Stošić, predstavnik Poslaničke grupe PUPS - „Tri P“, Uglješa Marković, predstavnik Poslaničke grupe SOCIJALISTIČKA PARTIJA SRBIJE (SPS) (povodom čijeg izlaganja se za reč javio predstavnik predlagača Vladimir Antonijević, kome je repicirao narodni poslanik Uglješa Marković), Samir Tandir, Vladan Glišić (povodom čijeg izlaganja su uzajamno replicirali predstavnik predlagača narodni poslanik dr Aleksandra Tomić i narodni poslanik Vladan Glišić), Samira Ćosović, Zagorka Aleksić, dr Nina Pavićević, Milica Nikolić, Snežana Paunović, Rajka Matović i Zoran Bojanić, nakon čega je predsedavajući Stefan Krkobabić, potpredsednik Narodne skupštine, odredio pauzu u trajanju od jednog časa.

Posle pauze, sednica je nastavljena u 15 časova i 10 minuta (predsedavajući dr Vladimir Orlić, potpredsednik Narodne skupštine je, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova).

U nastavku zajedničkog jedinstvenog pretresa učestvovali su narodni poslanici: Nataša Jovanović, Veroljub Arsić, Adam Šukalo, Viktor Jevtović, Vuk Mirčetić, Marijan Rističević, prof. dr Vladimir Marinković, Srbislav Filipović, Uglješa Mrdić, Milimir Vujadinović, Aleksandar Mirković (kome je replicirao narodni poslanik Života Starčević) i prof. dr Marko Atlagić, nakon čega se za reč javila predstavnik predlagača narodni poslanik dr Aleksandra Tomić.

Zatim je predsedavajući, u skladu sa članom 98. stav 4. Poslovnika, zaključio zajednički jedinstveni pretres o predlozima akata iz tačaka od 5. do 8. dnevnog reda.

Predsedavajući je, saglasno članu 87. stav 5. Poslovnika Narodne skupštine, odredio četvrtak, 10. jun 2021. godine, sa početkom u 17 časova i 40 minuta, kao Dan za glasanje o tačkama dnevnog reda sednice Četvrtog vanrednog zasedanja Narodne skupštine Republike Srbije u Dvanaestom sazivu.

Primenom elektronskog sistema za glasanje utvrđeno je da je u sali prisutno 170 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O NACIONALNOJ BAZI PODATAKA ZA SPREČAVANjE I BORBU PROTIV TERORIZMA**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, većinom glasova (od 184 prisutna narodna poslanika, 183 su glasala za, a jedan nije glasao), usvojila Predlog zakona o Nacionalnoj bazi podataka za sprečavanje i borbu protiv terorizma, u celini.

**2. tačka dnevnog reda – PREDLOG ZAKONA O DAVANjU GARANCIJE REPUBLIKE SRBIJE U KORIST OTP BANKE SRBIJA A.D. NOVI SAD ZA IZMIRIVANjE OBAVEZA JAVNOG PREDUZEĆA „SRBIJAGAS“ NOVI SAD PO OSNOVU UGOVORA O DUGOROČNOM KREDITU RADI GASIFIKACIJE BORSKOG I ZAJEČARSKOG OKRUGA I IZGRADNjU RAZVODNOG GASOVODA PARAĆIN - BOLjEVAC - RGOTINA - NEGOTIN - PRAHOVO**

Narodna skupština je, većinom glasova svih narodnih poslanika (od 184 prisutna narodna poslanika, 184 su glasala za), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 184 prisutna narodna poslanika, 184 su glasala za).

Narodna skupština je, većinom glasova svih narodnih poslanika (od 184 prisutna narodna poslanika, 184 su glasala za), usvojila Predlog zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad po osnovu Ugovora o dugoročnom kreditu radi gasifikacije Borskog i Zaječarskog okruga i izgradnju razvodnog gasovoda Paraćin - Boljevac - Rgotina - Negotin - Prahovo, u celini.

**3. tačka dnevnog reda – PREDLOG ZAKONA O DAVANjU GARANCIJE REPUBLIKE SRBIJE U KORIST OTP BANKE SRBIJA A.D. NOVI SAD ZA IZMIRIVANjE OBAVEZA JAVNOG PREDUZEĆA „SRBIJAGAS“ NOVI SAD PO OSNOVU UGOVORA O DUGOROČNOM KREDITU ZA IZGRADNjU RAZVODNOG GASOVODA LESKOVAC – VRANjE**

Narodna skupština je, većinom glasova svih narodnih poslanika (od 184 prisutna narodna poslanika, 183 su glasala za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 184 prisutna narodna poslanika, 184 su glasala za).

Narodna skupština je, većinom glasova svih narodnih poslanika (od 184 prisutna narodna poslanika, 183 su glasala za, a jedan nije glasao), usvojila Predlog zakona o davanju garancije Republike Srbije u korist OTP banke Srbija A.D. Novi Sad za izmirivanje obaveza Javnog preduzeća „Srbijagas“ Novi Sad po osnovu Ugovora o dugoročnom kreditu za izgradnju razvodnog gasovoda Leskovac – Vranje, u celini.

**4. tačka dnevnog reda – PREDLOG ZAKONA O DAVANjU GARANCIJE REPUBLIKE SRBIJE U KORIST BANCA INTESA AD BEOGRAD ZA IZMIRIVANjE OBAVEZA JAVNOG PREDUZEĆA „SRBIJAGAS“ NOVI SAD PO OSNOVU UGOVORA O KREDITU RADI GASIFIKACIJE KOLUBARSKOG OKRUGA I IZGRADNjU RAZVODNOG GASOVODA BEOGRAD - VALjEVO - LOZNICA**

Narodna skupština je, većinom glasova svih narodnih poslanika (od 184 prisutna narodna poslanika, 184 su glasala za), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 184 prisutna narodna poslanika, 184 su glasala za).

Narodna skupština je, većinom glasova svih narodnih poslanika (od 184 prisutna narodna poslanika, 182 su glasala za, a dva nisu glasala), usvojila Predlog zakona o davanju garancije Republike Srbije u korist Banca Intesa AD Beograd za izmirivanje obaveza Javnog preduzeća „Srbijagas“ Novi Sad po osnovu Ugovora o kreditu radi gasifikacije Kolubarskog okruga i izgradnju razvodnog gasovoda Beograd - Valjevo - Loznica, u celini.

**5. tačka dnevnog reda –** **IZVEŠTAJ O RADU KOMISIJE ZA KONTROLU DRŽAVNE POMOĆI ZA 2020. GODINU, KOJI JE PODNELA KOMISIJA ZA KONTROLU DRŽAVNE POMOĆI (BROJ 02-393/21 OD 9. MARTA 2021. GODINE), SA PREDLOGOM ZAKLjUČKA ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA OD 24. MAJA 2021. GODINE**

Narodna skupština je, jednoglasno (od 184 prisutna narodna poslanika, 184 su glasala za), usvojila Predlog zaključka povodom razmatranja Izveštaja o radu Komisije za kontrolu državne pomoći za 2020. godinu, koji je podneo Odbor za finansije, republički budžet i kontrolu trošenja javnih sredstava 24. maja 2021. godine.

**6. tačka dnevnog reda –** **IZVEŠTAJ O RADU REPUBLIČKE KOMISIJE ZA ZAŠTITU PRAVA U POSTUPCIMA JAVNIH NABAVKI U PERIODU OD 1. 1. 2020. DO 31. 12. 2020. GODINE, KOJI JE PODNELA REPUBLIČKA KOMISIJA ZA ZAŠTITU PRAVA U POSTUPCIMA JAVNIH NABAVKI (BROJ 02-528/21 OD 30. MARTA 2021. GODINE), SA PREDLOGOM ZAKLjUČKA ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA OD 24. MAJA 2021. GODINE**

Narodna skupština je, većinom glasova (od 184 prisutna narodna poslanika, 183 su glasala za, a jedan se uzdržao), usvojila Predlog zaključka povodom razmatranja Izveštaja o radu Republičke komisije za zaštitu prava u postupcima javnih nabavki u periodu od 1. 1. 2020. do 31. 12. 2020. godine, koji je podneoOdbor za finansije, republički budžet i kontrolu trošenja javnih sredstava 24. maja 2021. godine.

**7. tačka dnevnog reda –** **IZVEŠTAJ O SPROVEDENOM MONITORINGU ZA 2020. GODINU, KOJI JE PODNELA KANCELARIJA ZA JAVNE NABAVKE (BROJ 02-564/21 OD 31. MARTA 2021. GODINE), SA PREDLOGOM ZAKLjUČKA ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA OD 24. MAJA 2021. GODINE**

Narodna skupština je, većinom glasova (od 184 prisutna narodna poslanika, 183 su glasala za, a jedan se uzdržao), usvojila Predlog zaključka povodom razmatranja Izveštaja o sprovedenom monitoringu za 2020. godinu, koji je podneo Odbor za finansije, republički budžet i kontrolu trošenja javnih sredstava 24. maja 2021. godine.

**8. tačka dnevnog reda –** **GODIŠNjI IZVEŠTAJ KOMISIJE ZA HARTIJE OD VREDNOSTI REPUBLIKE SRBIJE ZA 2020. GODINU, KOJI JE PODNELA KOMISIJA ZA HARTIJE OD VREDNOSTI (BROJ 02-769/21 OD 29. APRILA 2021. GODINE), SA PREDLOGOM ZAKLjUČKA ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA OD 24. MAJA 2021. GODINE**

Narodna skupština je, većinom glasova (od 184 prisutna narodna poslanika, 183 su glasala za, a jedan nije glasao), usvojila Predlog zaključka povodom razmatranja Godišnjeg izveštaja Komisije za hartije od vrednosti Republike Srbije za 2020. godinu, koji je podneo Odbor za finansije, republički budžet i kontrolu trošenja javnih sredstava 24. maja 2021. godine.

Pošto je Narodna skupština obavila razmatranje i odlučivanje o svim tačkama dnevnog reda sednice, predsedavajući Narodne skupštine je, saglasno članu 102. Poslovnika, zaključio sednicu Četvrtog vanrednog zasedanja Narodne skupštine Republike Srbije u Dvanaestom sazivu.

Sednica je zaključena u 17 časova i 50 minuta.

GENERALNI SEKRETAR PREDSEDNIK

Veljko Odalović Ivica Dačić